Flensburgas
Flensburgas (vok. Flensburg, dan. Flensborg) – miestas Vokietijos šiaurėje, Šlėzvigo-Holšteino žemėje, Pietų Šlėzvigo geografiniame regione, prie Danijos sienos ir Baltijos jūrai priklausančio Flensburgo fjordo. Čia prasideda visą Vokietiją kertantis 7-asis autobanas (maršruto E45 dalis), yra geležinkelio mazgas, jūrų uostas. Laivų statybos, mašinų ir įrengimų gamybos, tekstilės (apatinio trikotažo), maisto (romo, alaus ir kt.) pramonė. Veikia universitetas, yra keli teatrai ir muziejai.